Document ID: /roh_data/filtered/fineweb-2-filterrobots_roh.jsonl.gz/54743

Olesja Powch era schon l'onn 2017 vegnida testada positiv sin doping. Sinaquai na po ella per quatter onns betg pli far cursas. Suenter ch'ella uss ha fatg naufragi en la procedura d’appellaziun ha la Federaziun internaziunala stritgà ses resultats a partir da il 15 da zercladur 2016.
Da quai profitescha Mujinga Kambundji, ella erta la medaglia da bronz. Per la sportista da 28 onns è quai l'emprima medaglia en in campiunadi europeic en halla. La ceremonia da medaglia vegn ad esser questa saira a Bellinzona.